Zambië se president sterfPresident Michael Sata. Foto: zambiareports.com Michael Sata, die president van Zambië, is in die ouderdom van 77 in Londen oorlede waar hy mediese behandeling ontvang het. Roland Msiska, sekretaris van Zambië se kabinet, het Woensdag gesê dit is met ŉ swaar hart dat hulle die dood van land se geliefde president aankondig. Daar is lank oor Sata se gesondheid bespiegel na verskeie berigte dat hy ernstig siek is. Hy is verlede maand vir die laaste keer in die openbaar gesien. Ten spyte van herhaalde ontkennings van die regering dat die president siek was, het ontleders gesê dat ŉ magstryd reeds agter die skerms aan die gang was vir sy posisie. Sata het verlede week Londen toe gevlieg vir behandeling. Hy het Edgar Lungu, minister van verdediging en justisie, voor sy vertrek as waarnemende president aangewys.